CELEX: 32006D0760
Language: hu
Date: 2006-11-09 00:00:00
Title: 2006/760/EK: A Bizottság határozata ( 2006. november 9. ) a Közösségen belüli cukoripar szerkezetátalakítására szolgáló ideiglenes rendszer keretében nyújtandó diverzifikációs támogatás, kiegészítő diverzifikációs támogatás és átmeneti támogatás összegének a 2006/2007-es gazdasági évre történő meghatározásáról (az értesítés a C(2006) 5306. számú dokumentummal történt)

10.11.2006   
            
            
               HU
            
            
               Az Európai Unió Hivatalos Lapja
            
            
               L 311/49
            
         
      A BIZOTTSÁG HATÁROZATA
   
   (2006. november 9.)
   a Közösségen belüli cukoripar szerkezetátalakítására szolgáló ideiglenes rendszer keretében nyújtandó diverzifikációs támogatás, kiegészítő diverzifikációs támogatás és átmeneti támogatás összegének a 2006/2007-es gazdasági évre történő meghatározásáról
   (az értesítés a C(2006) 5306. számú dokumentummal történt)
   (Csak az angol, német, olasz, portugál, spanyol és svéd nyelvű szöveg hiteles)
   (2006/760/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról szóló, 2006. február 20-i 320/2006/EK tanácsi rendeletre (1),
   tekintettel a Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 27-i 968/2006/EK bizottsági rendeletre (2) és különösen annak 13. cikke (1) bekezdésére,
   mivel:
   
               (1)
            
            
               A Bizottságnak 2006. október 31-ig meg kell határoznia az egyes érintett tagállamoknak a 320/2006/EK rendelet 6. cikke szerint nyújtandó diverzifikációs támogatás, 7. cikke szerint nyújtandó kiegészítő diverzifikációs támogatás és 9. cikkében előírt egyes tagállamok részére nyújtandó átmeneti támogatás összegét.
            
         
               (2)
            
            
               A diverzifikációs támogatás és a kiegészítő diverzifikációs támogatás összegét a 2006/2007-es gazdasági évben az érintett tagállamban lemondott, tonnában meghatározott cukorkvóta alapul vételével a 968/2006/EK rendelet 13. cikke (2) bekezdése szerint számítják ki.
            
         
               (3)
            
            
               A 2006/2007-es gazdasági évtől Ausztria és Svédország számára az átmeneti támogatás teljes összegét rendelkezésre kell bocsátani.
            
         ELFOGADTA EZT A HATÁROZATOT:
   1. cikk
   Az egyes érintett tagállamok részére a 320/2006/EK rendelet 6. és 7. cikke szerint nyújtott diverzifikációs támogatásnak és kiegészítő diverzifikációs támogatásnak a 2006/2007-es gazdasági évben lemondott cukorkvóta alapul vételével meghatározott összegét e határozat melléklete rögzíti.
   Az Ausztriának és Svédországnak a 320/2006/EK rendelet 9. cikke szerint nyújtott átmeneti támogatás összegét e határozat melléklete rögzíti.
   2. cikk
   Ennek a határozatnak Írország, az Olasz Köztársaság, az Osztrák Köztársaság, a Portugál Köztársaság, a Spanyol Királyság, valamint a Svéd Királyság a címzettje.
   
      Kelt Brüsszelben, 2006. november 9-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 58., 2006.2.28., 42. o.
   
      (2)  HL L 176., 2006.6.30., 32. o.
   
      MELLÉKLET
      A diverzifikációs támogatásnak és a kiegészítő diverzifikációs támogatásnak, valamint az átmeneti támogatásnak tagállamonként meghatározott összege
      2006/2007-es gazdasági év
      
                  (EUR)
               
            
                  Tagállam
               
               
                  Diverzifikációs támogatás
               
               
                  Kiegészítő diverzifikációs támogatás
               
               
                  Egyes tagállamoknak nyújtott átmeneti támogatás
               
            
                  Spanyolország
               
               
                  10 196 475,75
               
               
                  —
               
               
                  —
               
            
                  Írország
               
               
                  21 818 970,00
               
               
                  21 818 970,00
               
               
                  —
               
            
                  Olaszország
               
               
                  85 271 723,40
               
               
                  42 635 861,70
               
               
                  —
               
            
                  Ausztria
               
               
                  —
               
               
                  —
               
               
                  9 000 000,00
               
            
                  Portugália
               
               
                  3 856 371,00
               
               
                  1 928 185,50
               
               
                  —
               
            
                  Svédország
               
               
                  4 660 539,00
               
               
                  —
               
               
                  5 000 000,00